मैले पहिलादेखि नै लागु औषध सेवन गर्ने तथा शरीरमा इजेक्सन लगाई प्रयोग गर्ने गरेको छु । मैले टेकुतिर बस्ने लागु औषध कारोबारीहरूसँग खरिद गरी ल्याई बिक्री वितरणसमेत गर्नेगर्दछु । यसै क्रममा मिति २०६२।१०।३ गते प्रहरीले मेरो कोठा खानतलासी गर्दा मेरो पलङ्गमा भएको बरामदी मुचुल्कामा उल्लिखित लागु औषध एवम्‌ लागु औषध बिक्री वितरण गरी प्राप्त गरेको नगद जम्मा रू.३२,६२५।- समेत बरामद गरेको हो भन्नेसमेत व्यहोराको प्रतिवादी राजेश खड्‍गीले अधिकारप्राप्त अधिकारीसमक्ष गरेको बयान कागज ।
